SCOUT & GUIDE STATE EXECUTIVE MEETING NEIH A NI,"1407/2024-2025 Aizawl, 1.8.2024: Vawiin chhun khan Directorate of Sports & Youth Services hall-ah Mizoram Bharat Scouts & Guides State Executive Meeting neih a ni a. Kumin kum tawp a Mizoram in North East Mini Jamboree tum 8-na a thlen tur chungchang an sawiho. 8th North East Mini Jamboree hi National Headquarters chuan October thla a Mizoram-a nghah a lo rel tawh a. Remchan zawkna avangin a neih hun tur hi vawiin meeting-ah hian November ni 22-28, 2024 atan dawn ni se tiin a rel a ni. North East Mini Jamboree-ah hian mi sang chuang India hmarchhak state hrang hrang atangin Scouts & Guides  kal khawm tura beisei a ni a. State Executive Committee chuan Organising Committee a din nghal a. State Council meeting ni 7th August, 2024 (Wed) Chief Minister Conference Hall-a neih turah State Executive meeting-ah thurel thenkhat hi thlen a pharh nise tiin rel a ni bawk. Vawiin Mizoram Bharat Scouts & Guides State Executive Meeting hi State Chief Commissioner Pu H. Lalhmingthanga chuan a kaihruai a, State Secretary Pu Lalngilneia Colney in hmalakna hrang hrang report a pein, Pu Lalthangmawia, State Treasurer in sum report a pe a ni. Attachment Loading attachment...",Dated: 1 st Aug 24 3:08 PM,https://dipr.mizoram.gov.in/post/scout-guide-state-executive-meeting-neih-a-ni